

**REPUBLIKA HRVATSKA**

**VISOKI TRGOVAČKI SUD**

**REPUBLIKE HRVATSKE**

**ZAGREB**

**URED PREDSJEDNIKA SUDA**

Broj: 7-Su-81/2024-12

U Zagrebu, 14. lipnja 2024.

Komisija za provedbu javnog natječaja upućuje kandidate na testiranje i daje sljedeću obavijest:

**POZIV NA TESTIRANJE I OBAVIJEST KANDIDATIMA**

**o provedbi postupka testiranja**

Testiranje kandidata u postupku javnog natječaja poslovni broj 7-Su-81/2024 objavljenog u „Narodnim novinama“, broj 65 od 31. svibnja 2024. za prijam u državnu službu na neodređeno vrijeme službenika na radno mjesto:

Odjel za materijalno-financijsko poslovanje

- radno mjesto III. vrste – referent – 1 izvršitelj/ica

**održati će se u 5. srpnja 2024. (petak) u prostorijama Visokog trgovačkog suda Republike Hrvatske, Savska cesta 62, Zagreb, s početkom u 10 sati.**

|  |  |  |
| --- | --- | --- |
| **RB.** | **Ime** | **Prezime** |
| 1. | V. | I. |
| 2. | M. | Z. |

**Pravila testiranja:**

Testiranje se provodi u dvije faze

U prvu fazu testiranja (pismena provjera znanja) mogu pristupiti kandidati koji su dostavili pravovremenu i urednu prijavu i koji ispunjavaju formalne uvjete iz javnog natječaja.

Po dolasku na testiranje od kandidata će biti zatraženo predočenje odgovarajuće identifikacijske isprave (važeće osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidatima će biti podijeljeni testovi provjere znanja osnova pravnog područja za koje je raspisan javni natječaj.

Za vrijeme provjere znanja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera obavlja,

- razgovarati s ostalim kandidatima

- niti na drugi način remetiti koncentraciju kandidata.

Kandidati koji bi se ponašali neprimjereno ili bi prekršili jedno od gore navedenih pravila bit će udaljeni s testiranja i njihov rezultat Komisija neće bodovati.

Isti dan, nakon pismenog djela testiranja kandidati koji ostvare dovoljan broj bodova (najmanje 5) pristupaju drugoj fazi testiranja odnosno razgovoru (intervjuu) s Komisijom.

Nakon provedenog razgovora (intervjua) Komisija utvrđuje rang-listu kandidata prema ukupnom broju bodova ostvarenih na testiranju i razgovoru.

Nakon obavljenog testiranja i razgovora, na mrežnoj stranici Visokog trgovačkog suda Republike Hrvatske (<https://sudovi.hr/hr/vtsrh>) bit će objavljeni rezultati testiranja.

KOMISIJA ZA PROVEDBU NATJEČAJA